[bookmark: bookmark0]Дана Мұхаметжанова,
М.Қозыбаев атындағы
СҚУ-дың студенті.


Жеңіске деген жігер
ҮЛКЕН СПОРТТА ШЕКТЕУ ЖОҚ. БҰЛ СӨЗІМІЗГЕ ӘЛЕМДЕ ӨТКІЗІЛІП ЖАТҚАН ТҮРЛІ ЖАРЫСТАР ДӘЖЛ ЖҮРІП-ТҮРУЫ ҚИЫН ЕСТУ-СӨЙЛЕУ ҚАБІЛЕТІ НАШАР ЖАНДАР АРАСЫНДА ДА СПОРТШЫЛАР ӨТЕ КӨП. СОҢҒЫ КЕЗДЕРІ ЕЛІМІЗДЕ ПАРАСПОРТҚА ЕРЕКШЕ КӨҢІЛ БӨЛІНІП ОТЫР. ОТАНДАСТАРЫМЫЗ ДҮБІРЛІ ДОДАЛАРДА ТОП ЖАРЫП, ЕЛ МЕРЕЙІН ҮСТЕМ ЕТУДЕ. МӘСЕЛЕН, БИЫЛДЫҢ ӨЗІНДЕ ЖЕҢІС ТҮҒЫРЫНА КӨТЕРІЛГЕН АТЛЕТТЕР ҚАНШАМА?! ОЛАРДЫҢ АРАСЫНАН АЛЕКСАНДР ГЕРЛИЦ, ЕРБОЛ ХАМИТОВТЫ ЕРЕКШЕ АТАП ӨТУГЕ БОЛАДЫ. ӘЛЕМДІК ДОДАЛАРДА ТОП ЖАРМАСА ДА, ЕЛ КӨЛЕМІНДЕ ЖАҚСЫ НӘТИЖЕ КӨРСЕТІП ЖҮРГЕН ТЕМІРЛАН АЙКЕНОВТІҢ ДЕ ЖЕТІСТІГІ КӨЗ ҚУАНТАДЫ.
	Жуырда еліміздің үш қаласында, нақтырақ Астана, Алматы және Ақтөбеде республикалық VI паралимпиадалық ойындар өтті. Өңір намысын қорғауға М.Қозыбаев атындағы Солтүстік Қазақстан университетінің студенті Темірлан Айкенов те аттанған болатын. Жерлесімізеліміздің үздік тері жиналған жарыстан қанжығасын майлап қайтты.
Темірлан жоғары оқу орнында экономист мамандығы бойынша 2-ші курста оқиды. Жасы 21 -де. Дәрігерлер оған кішкентай кезінде целебральды сал ауруы диагнозын қойған екен. Денсаулығында кемістігі болғанымен ол өзінің үзеңгілестерімен бірге білімалып, спортпен де қатар айналысып келеді. Тіпті он екі мүшесі сау кей қатарластарын артта қалдырады.
- Целебральды сал ауруы диагнозын естігенде, адамдардың көбі шошиды. Бұлшық ет пен буынның жумысы өзге сау балалардан ерекшеленгенімен, қиындыққа берілмеу керек. Мен спорта бағымды сынауға бел будым. Ауру алға қойған мақсаттарымды жүзеге асыруға кері әсерін тигізбейді, - деген Темірлан бала күнінен спортқа ынтық екенін айтады. Алғашында волейболмен айналысқан, кейін пара би үйірмесіне қатысыпты. Кейін жеңіл атлетикаға назары ауып, көп ұзамай бұл спорт түрі- нен жақсы нәтижелер көрсете бастапты.
Параспорт бойынша жергілікті спортшылардың қолжеткізген жетістіктері аз емес. Оларға биік белестерді бағындыруға “Үміт” клубының көмегі зор. Темірлан да осы клубқатарына қабылданып, Қазақстан чемпионатында жүлдегер атады, Қызылорда қаласында өткен ел кубогында бірінші орынды қанжығалады.
- Спорттың патшайымы саналатын жеңіл атлетика өзгетүрлеріне қарағанда мүмкіндігі шектеулі жандарға ыңғайлырақ. Әсіресе мен сияқты жандарға қолайлы. Ең бастысы алға ұмтылу қажет. Өзіңе үнайтын, жаныңа жақын іспен шұғылдансаң, кезкелген шынды  бағындыруға болады деп есептеймін, - дейді ол.
Жеңіл атлетикамен айналысуды мектеп қабырғасынд ажүр- генде бастаған Темірлан университетке оқуға түскен соң да спортты тастаған жоқ. Керісінше, бұрынғыдан да биік белестерді бағындыруға белді бекем буған. Қалалық, облыстық және республикалық жарыстарда жүлдегер атанды. Жақсы нәтиже көрсеткен соң жазғы спорт түрлерінен ұлттық парақұраманың мүшесі атанған. Жұлдызы жанған сәт-VI республикалық паралимпиадалық ойындардағы жетістігі.
- Бұлжарысқа еліміздің кілең мықтылары жиналды. Мен жүгіру бойынша сынға түстім. 100 және 200 метрлік қашықтықта екі бірдей күміс медаль иелендім. Бұл көрсеткен нәтижелерім көңілімнен шықпады. Себебі  бірнеше жыл бойы дайындалып жүрмін, алтыннан алқа тағыну үшін барғанмын. Бірақ осыған да қанағат етемін, жаман көрсеткіш емес, - дейді жас параатлет.
Жерлесіміздің бойынан нағыз жеңімпаздарға тән қасиеттерді аңғару қиын емес. Жеңіске жетемін деген құлшынысы, қайсар мінезі мен мұқалмас жігері алда әлі талай асуларды бағындыруға көмегін тигізетіні хақ.

